กรณีศึกษา สังคมอายุยืนยุคดิจิทัล กับ โอกาสธุรกิจที่คาดไม่ถึง
รู้หรือไม่ว่า ปัจจุบันประเทศไทยเรามีผู้สูงอายุ 65 ปีขึ้นไป เกือบ ๆ 12 ล้านคน  หรือคิดเป็นราว ๆ 17% ของจำนวนประชากรในประเทศทั้งหมด  ที่น่าสนใจกว่านั้นคืออีก 28 ปีข้างหน้า มีการคาดการณ์ว่า สัดส่วนผู้สูงอายุจะเพิ่มขึ้นเป็น 30% จากจำนวนประชากรทั้งหมด นั่นแปลว่า สมมติหากมองคนรอบ ๆ ข้างตัวเรา 10 คนจะมีถึง 3 คนที่มีอายุ 65 ปีขึ้นไป
9 เม.ย. 2564

NEO Academy โดยวิทยาลัยการจัดการ มหาวิทยาลัยมหิดล X ลงทุนแมน
กรณีศึกษา สังคมอายุยืนยุคดิจิทัล กับ โอกาสธุรกิจที่คาดไม่ถึง
รู้หรือไม่ว่า ปัจจุบันประเทศไทยเรามีผู้สูงอายุ 65 ปีขึ้นไป เกือบ ๆ 12 ล้านคน 
หรือคิดเป็นราว ๆ 17% ของจำนวนประชากรในประเทศทั้งหมด
ที่น่าสนใจกว่านั้นคืออีก 28 ปีข้างหน้า
มีการคาดการณ์ว่า สัดส่วนผู้สูงอายุจะเพิ่มขึ้นเป็น 30% จากจำนวนประชากรทั้งหมด
นั่นแปลว่า สมมติหากมองคนรอบ ๆ ข้างตัวเรา 10 คนจะมีถึง 3 คนที่มีอายุ 65 ปีขึ้นไป
สาเหตุหลัก ๆ ที่เป็นเช่นนี้คืออัตราการเกิดของเด็กไทย
ลดน้อยลงต่อเนื่องทุก ๆ ปี โดยปีล่าสุดต่ำกว่า 6 แสนคน
ขณะเดียวกันหากเราไปถามคนอายุ 60 ปีขึ้นไป หลายคนย่อมต้องการให้ตัวเองมีชีวิตยาวนานที่สุด
แม้บางคนอาจนึกในใจว่าไม่ขออยู่นานก็ได้ 
แค่ขอให้ไม่เจ็บไข้ได้ป่วย มีความสุขในทุก ๆ วันของชีวิต
เพราะฉะนั้น...สิ่งที่น่าจะเกิดขึ้นในอนาคตคงไม่ใช่แค่การดูแลสังคมสูงวัย 
แต่ควรเป็นการดูแลสุขภาพกายและใจ ในทุกช่วงวัยของชีวิต เพื่อให้มีพลังสร้างคุณค่าให้โลกใบนี้ต่อไป
เพราะไม่ว่าโลกจะเปลี่ยนไปแค่ไหน 
สิ่งที่ไม่เคยเปลี่ยนไปเลยก็คือ “การลงทุนในสุขภาพ ยังเป็นการลงทุนที่คุ้มค่าที่สุด”
ตรงนี้เองที่เป็นโอกาสทางธุรกิจมหาศาล
NEO Academyโดยวิทยาลัยการจัดการ มหาวิทยาลัยมหิดล (CMMU)
จึงได้คิดค้น 2 หลักสูตรใหม่ ในการสร้างและต่อยอดธุรกิจที่เกี่ยวข้องกับสุขภาพ
ที่สำคัญหลักสูตรดังกล่าว ไม่ใช่แค่สร้างโอกาสทางธุรกิจอย่างเดียว
แต่ยังส่งผลรวมที่จะทำให้ ผู้สูงอายุที่มีความเก๋า เป็นจิกซอว์ชิ้นสำคัญในการพัฒนาประเทศได้ 
เมื่อได้ยินแบบนี้ก็น่าสนใจว่าแล้ว 2 หลักสูตรที่ว่านั้นเป็นอย่างไร
ลงทุนแมนจะเล่าให้ฟัง
ธุรกิจที่ได้ผลประโยชน์จากสังคมสูงวัยมากที่สุดก็น่าจะเป็นโรงพยาบาล
เพราะคนสูงวัยมีความเสี่ยงต่อโรคต่าง ๆ สูงกว่าคนในวัยอื่น ๆ  
จนถึงการไปพบแพทย์เพื่อเช็กสุขภาพ ก็จะบ่อยครั้งกว่าด้วยเหมือนกัน
และนี่คือความคิดแรก ๆ ของใครหลาย ๆ คน
แต่… ความจริงแล้วโอกาสในธุรกิจผู้สูงวัย มันไม่ได้ถูกจำกัดแค่ธุรกิจโรงพยาบาลอย่างเดียว
ยังมีอีกหลายธุรกิจที่สามารถเติบโตไปกับเทรนด์นี้
ก็เลยเป็นที่มา ของหลักสูตรการสร้างโอกาสทางธุรกิจในสังคมอายุยืน ซึ่งเป็นรุ่นที่ 3 
โดยห้องเรียนนี้ จะสอนผู้ประกอบการที่สนใจทำธุรกิจที่กำลังมาแรงในกลุ่มผู้สูงวัย
ซึ่งก็มี 6 ธุรกิจ ที่กำลังเป็น เมกะเทรนด์ ในยุคนี้
1. ธุรกิจอาหารและเครื่องดื่ม
2. ธุรกิจของใช้ในบ้านและสินค้าไลฟ์สไตล์ 
3. ธุรกิจที่อยู่อาศัย
4. ธุรกิจการเงินและประกันภัย
5. ธุรกิจบริการและการท่องเที่ยว
6. ธุรกิจชะลอวัยและการดูแลผู้สูงวัย
จะเห็นว่าทั้ง 6 ธุรกิจนี้ เกี่ยวข้องกับชีวิตประจำวันของผู้สูงอายุในเมืองไทย
ทำไมจึงเป็นเช่นนั้น
รู้หรือไม่ว่า ประเทศไทยมีผู้สูงอายุจำนวนไม่น้อย ที่มีเงินออมจำนวนมาก
เนื่องจากพวกท่านรู้จักการวางแผนเก็บเงินออมตลอดชีวิตการทำงาน 
จนถึงได้รับเงินก้อนโตจากบริษัท เมื่อต้องเกษียณ
-------------------------
ส่วนใครอยากกระโดดลงไปในน่านน้ำสีขาวในธุรกิจก็ทำได้ 
ด้วยการเสาะหานวัตกรรมทันสมัยมาปรับใช้สร้างธุรกิจ
ทาง NEO Academy จึงได้คิดค้นอีกหลักสูตรมารองรับซึ่งเป็นรุ่นที่ 1
โดยชื่อหลักสูตร Reinventing Healthcare Business เป็นการสร้างโอกาสใหม่ในธุรกิจสุขภาพ
โดยได้ร่วมมือกับศูนย์ความเป็นเลิศด้านชีววิทยาศาสตร์ (TCELS)
ที่จะทำให้ผู้เรียนนำเทคโนโลยีด้านชีววิทยาศาสตร์ หรือ Lifescience มาใช้ในโลกธุรกิจยุคใหม่
โดยถูกแบ่งออกเป็น 3 กลุ่ม 
1. เภสัชภัณฑ์ 
2. เครื่องมือและอุปกรณ์ทางการแพทย์ 
3. อาหารเพื่อสุขภาพและผลิตภัณฑ์เสริมความงาม
ไม่ว่าจะเป็นการนำงานวิจัยฝีมือคนไทยไปต่อยอด หรืออยากค้นคว้านวัตกรรมใหม่ ๆ
ตรงนี้ขึ้นอยู่กับว่า เราจะประเมินความสามารถของตัวเองและความพร้อมในเรื่องต่างๆ ได้ดีแค่ไหน
พอเป็นแบบนี้ จึงมีอาจารย์ด้านการสร้างผู้ประกอบการ
มาช่วยสอนและแนะนำวิธีเลือกโอกาสทางธุรกิจในยุคที่โลกเปลี่ยนแปลง
ที่น่าสนใจก็คือ เมื่อเราวางรูปแบบโมเดลธุรกิจเสร็จแล้ว 
ก็จะมีการทดลองปฏิบัติจริง มีช่องทางระดมทุนจริง
ข้อดีของวิธีสอนแบบนี้คือ ไม่ใช่แค่ท่องจำทฤษฎี 
แต่จะสอนให้เราคิดวิเคราะห์ว่าควรลงทุนธุรกิจอะไร 
มีความเป็นไปได้มากน้อยแค่ไหน ที่จะประสบความสำเร็จ
โดยต้องอยู่ในภายใต้กฎระเบียบต่าง ๆ ของประเทศไทย
ทีนี้หลายคนคงถามว่าแล้วใครที่เหมาะจะเรียนใน 2 หลักสูตรนี้ 
ก็น่าจะเป็นผู้บริหารที่กำลังมองหาธุรกิจใหม่ ๆ, ฝ่าย R&D พัฒนาสินค้า, คนทำงานวงการแพทย์
จนถึงคนธรรมดาทั่วไปที่มีธุรกิจเดิมอยู่แล้ว เช่น โรงงาน โรงแรม ทำทัวร์ ร้านอาหาร 
ที่สนใจจะต่อยอดธุรกิจรองรับผู้สูงอายุ
สรุปง่าย ๆ คือ ในวันที่ผู้สูงอายุอยู่ในสถานการณ์ที่ไม่เคยเกิดขึ้นมาก่อนบนโลกใบนี้
ทั้งการเกิดขึ้นของเทรนด์ Digital ต่าง ๆ ที่เร่งให้ทุกอย่างเปลี่ยนไป จนถึงการระบาดของโควิด 19 
ได้เปลี่ยนโลกใบเดิมไปสู่โลกใบใหม่ วิธีคิด การเรียนการสอนก็ต้องเปลี่ยนใหม่เช่นกัน
ถึงตรงนี้ หลายคนอาจมองว่าผู้ได้ประโยชน์ก็น่าจะเป็น เจ้าของธุรกิจที่เกี่ยวข้องกับผู้สูงวัย
หากแต่… ลองมองรอบด้าน เรื่องนี้มันยิ่งใหญ่กว่าแค่คำว่า “ธุรกิจ”
ลองคิดดูว่าหากผู้สูงวัยในประเทศมีความสุขในชีวิต มีสุขภาพสมบูรณ์อายุยืนยาว
ท่านก็สามารถถ่ายทอดความรู้และประสบการณ์ทำงานการใช้ชีวิตให้กับคนรุ่นหลัง
ซึ่งนั่นหมายถึงว่าคน Gen ใหม่ ๆ ก็จะได้เรียนรู้สิ่งเหล่านี้ 
ที่หาไม่ได้จากใน Google หรือแม้แต่ในห้องเรียน เพื่อมาประยุกต์ใช้กับตัวเอง
ที่น่าสนใจหลายคนเชื่อว่า ประเทศที่เข้าสู่สังคมสูงวัย พัฒนาการทุกอย่างจะล่าช้า
แต่จริง ๆ แล้วมันอาจจะขึ้นอยู่กับการผสมผสานของจำนวนประชากรต่างหาก
ลองคิดดูว่า หากประเทศหนึ่งมีผู้สูงวัยจำนวนมาก ที่เต็มไปด้วยความรู้ความสามารถและยังแข็งแรง 
มีพื้นที่ให้ใช้ความเก๋าพัฒนาประเทศต่อไป และช่วยสร้างคนรุ่นหลังให้ประสบความสำเร็จได้
มันก็คงจะดีกว่าอีกประเทศ ที่มีผู้สูงอายุจำนวนน้อยกว่า 
แต่ถูกแบ่งแยกระหว่างวัยในการทำงานขาดโอกาสและพื้นที่ในการใช้ชีวิตบั้นปลายอย่างมีความสุข
สังคมสูงวัยที่น่าอยู่ ต้องช่วยกันรีบสร้าง เพราะเราหยุดอายุไว้ที่เดิมไม่ได้
ส่วนใครที่สนใจเพิ่มเติมก็สามารถเข้าฟังสัมมนาออนไลน์ เพื่อรับทราบเทรนด์สุขภาพใหม่ล่าสุด
จาก NEO Academy และฟังรายละเอียดหลักสูตร 
ในวันพุธที่ 21 เมษายน 2564 ได้ที่ 
ในรูปแบบ Webinar โดยไม่มีค่าใช้จ่าย
สำหรับผู้ที่สนใจหลักสูตร
สอบถามข้อมูลเพิ่มเติมได้ที่
โทร: 092-916-4265
Line: @neobycmmu
หรือดูรายละเอียดได้ที่ 
หลักสูตรการสร้างโอกาสทางธุรกิจในสังคมอายุยืน รุ่นที่ 3
เรียนทุกวันเสาร์ ที่ 29 พฤษภาคม - 17 กรกฎาคม 2564
หลักสูตรการสร้างโอกาสใหม่ในธุรกิจสุขภาพ รุ่นที่ 1 
เรียนทุกวันเสาร์ที่ 5 มิถุนายน - 31 กรกฎาคม 2564
References
-
-
-